
LIETUVOS RESPUBLIKOS
MOKESČIO UŽ APLINKOS TERŠIMĄ ĮSTATYMO NR. VIII-1183 2, 4, 5, 6, 7, 9 STRAIPSNIŲ IR 8 PRIEDO PAKEITIMO 
ĮSTATYMAS

2021 m.          d. Nr.      
Vilnius


1 straipsnis. 2 straipsnio pakeitimas
Pakeisti 2 straipsnio 11 dalies 1 punktą ir jį išdėstyti taip:
„1) neturint leidimo, kai leidimas privalomas, ar eksploatuojant neįregistruotą organinius tirpiklius naudojantį įrenginį, kai jis privalo būti įregistruotas, išmestas teršalo kiekis ir (ar)“.

2 straipsnis. 4 straipsnio pakeitimas
1. Pakeisti 4 straipsnio 1 punktą ir jį išdėstyti taip:
„1) iš stacionariųjų taršos šaltinių, kuriems teršalų išmetimui į aplinką privalomas leidimas, kuriame nustatyti taršos normatyvai, – išmesti į aplinką (orą, vandens telkinius ir žemės paviršių bei jos gelmes) teršalai, teršalų junginiai, nustatyti šiame įstatyme ar priskirti vienai iš teršalų grupių pagal jų kenksmingumą aplinkai, nurodyti šio įstatymo 1 ir 2 prieduose;“.
2. Papildyti 4 straipsnį nauju 2 punktu:
„2) iš stacionariųjų taršos šaltinių, kuriems teršalų išmetimui į aplinką privalomas organinius tirpiklius naudojančio įrenginio įregistravimas – išmesti į aplinką teršalai, teršalų junginiai, nustatyti šiame įstatyme ar priskirti vienai iš teršalų grupių pagal jų kenksmingumą aplinkai, nurodyti šio įstatymo 1 priede;“. 
3. Buvusius 4 straipsnio 2, 3, 4, 5, 6 ir 7 punktus laikyti atitinkamai 3, 4, 5, 6, 7 ir 8 punktais.

3 straipsnis. 5 straipsnio pakeitimas
Pakeisti 5 straipsnio 1 dalį ir ją išdėstyti taip:
„1. Mokestį už aplinkos teršimą iš stacionariųjų taršos šaltinių moka fiziniai asmenys, juridiniai asmenys, kitos organizacijos ir jų padaliniai, kurie įstatymų nustatytais atvejais privalo turėti leidimą, kuriame nustatyti taršos normatyvai, arba eksploatuoja organinius tirpiklius naudojančius įrenginius, kuriuos privaloma įregistruoti.“

4 straipsnis. 6 straipsnio pakeitimas 
Pakeisti 6 straipsnio 1 dalį ir ją išdėstyti taip: 
„1. Mokesčio mokėtojai, įgyvendinantys aplinkos apsaugos priemones, mažinančias teršalų išmetimą į aplinką iš stacionariųjų taršos šaltinių ne mažiau kaip 5 procentais skaičiuojant nuo faktinio, tačiau ne didesnio už nustatytąnustatyto didžiausios leidžiamos taršos normatyvąnormatyvo, kiekio Vyriausybės ar jos įgaliotos institucijos nustatyta tvarka atleidžiami nuo mokesčio už aplinkos teršimą iš stacionariųjų taršos šaltinių už tuos teršalus, kurių kiekis sumažinamas 5 procentais, išskyrus atvejus, kai aplinkos apsaugos priemonei įgyvendinti naudojamos valstybės biudžeto lėšos, taip pat kai įgyvendinamos aplinkos apsaugos priemonės, skirtos biokurui naudoti. Atleidimas nuo mokesčio galioja ne ilgiau kaip 3 metus nuo aplinkos apsaugos priemonės įgyvendinimo pradžios. Jeigu aplinkos apsaugos priemonė nustatytu laiku neįgyvendinama arba negaunamas planuotas efektas, mokestis už aplinkos teršimą iš stacionariųjų taršos šaltinių už visą laikotarpį sumokamas arba išieškomas šio įstatymo ir Mokesčių administravimo įstatymo nustatyta tvarka.“ 

5 straipsnis. 7 straipsnio pakeitimas
1. Pakeisti 7 straipsnio 1 dalį ir ją išdėstyti taip:
„1. Mokesčio už aplinkos teršimą iš stacionariųjų taršos šaltinių, kuriems privalomas leidimas su nustatytais teršalų išmetimo į aplinką normatyvais išmestų teršalų tarifai, mokant mokestį už išmestą normatyvo neviršijantį teršalo ar teršalų junginio kiekį, nustatyti teršalams ar teršalų junginiams šiuo įstatymu ar priskirti vienai iš teršalų grupių pagal jų kenksmingumą aplinkai šio įstatymo 1 priede, o už normatyvą viršijantį teršalo kiekį – šio įstatymo 2 priede.“
2. Papildyti 7 straipsnį nauja 2 dalimi: 
„2. Mokesčio už aplinkos teršimą iš stacionariųjų taršos šaltinių, kuriems teršalų išmetimui į aplinką privalomas organinius tirpiklius naudojančio įrenginio įregistravimas, išmestų teršalų tarifai, mokant mokestį už išmestą teršalo ar teršalų junginio kiekį, nustatyti teršalams ar teršalų junginiams šiame įstatyme ar priskirti vienai iš teršalų grupių pagal jų kenksmingumą aplinkai šio įstatymo 1 priede.“
3. Buvusias 7 straipsnio 2, 3, 4, 5, 7 ir 8 dalis laikyti atitinkamai 3, 4, 5, 6, 7, 8 ir 9 dalimis.

6 straipsnis. 9 straipsnio pakeitimas 
1. Pakeisti 9 straipsnio 3 dalies 1 punktą ir jį išdėstyti taip:
„1) iš stacionariųjų taršos šaltinių išmestą į aplinką teršalų kiekį, kuris nustatomas pagal instrumentinio matavimo, kai juos privaloma atlikti vadovaujantis teisės aktuose nustatytais teršalų apskaitos reikalavimais, rezultatus arba taikant aplinkos ministro patvirtintas išmetamų į aplinką (orą, vandens telkinius ir žemės paviršių bei žemės gelmes) teršalų kiekio apskaičiavimo metodikas ir (arba) į aplinkos ministro įsakymu patvirtintą metodikų sąrašą įtrauktas metodikas, kurios buvo naudojamos apskaičiuojant normatyvinį teršalo kiekį leidimui gauti ar organinius tirpiklius naudojančiam įrenginiui įregistruoti (toliau – teršalų nustatymo metodikos), dauginant iš tarifo, nurodyto šio įstatymo 1 priede, ir indeksavimo koeficiento;“.
2. Papildyti 9 straipsnio 8 dalį nauju 4 punktu: 
„4) mokesčio mokėtojui, kuris eksploatuoja stacionarųjį taršos šaltinį – privalomą įregistruoti organinius tirpiklius naudojantį įrenginį ir nuslėpė iš šio stacionaraus taršos šaltinio – organinius tirpiklius naudojančio įrenginio į aplinką išmestą teršalo kiekį – nuslėptą teršalo kiekį dauginant iš tarifo, nurodyto šio įstatymo 1 priede, iš indeksavimo koeficiento ir iš koeficiento 2;“.
3. Buvusius 9 straipsnio 8 dalies 4, 5, 6, 7, 8 ir 9 punktus laikyti atitinkamai 5, 6, 7, 8, 9 ir 10 punktais.

7 straipsnis. Įstatymo 8 priedo pakeitimas 
Pakeisti šio įstatymo 8 priedą ir jį išdėstyti taip: 
„Lietuvos Respublikos mokesčio 
už aplinkos teršimą įstatymo
8 priedas
SĄVARTYNE ŠALINAMŲ ATLIEKŲ SĄRAŠAS IR MOKESČIO UŽ APLINKOS TERŠIMĄ TARIFAI
	Atliekų rūšis
	Tarifas, Eur/t

	
	2021 m.
	2022 m.
	2023 m.
	2024 m.

	1. Nepavojingųjų atliekų sąvartyne šalinamos atliekos, išskyrus atskirose sekcijose šalinamas asbesto atliekas
	10,00
	15,00
	2050,00
	25,00

	2. Nepavojingųjų atliekų sąvartyno atskirose sekcijose šalinamos asbesto atliekos
	10,00
	10,00
	10,00
	10,00

	3. Inertinių atliekų sąvartyne šalinamos atliekos
	30,41
	30,41
	30,41
	30,41

	4. Pavojingųjų atliekų sąvartyne šalinamos atliekos
	50,00
	50,00
	50,00
	50,00“


 
8 straipsnis. Įstatymo įsigaliojimas ir taikymas
1. Šis įstatymas, išskyrus šio straipsnio 2 dalį, įsigalioja 2023 m. sausio 1 d.
2. Lietuvos Respublikos Vyriausybė ar jos įgaliotos institucijos iki 2022 m. gruodžio 31 d. priima šio įstatymo įgyvendinamuosius teisės aktus.
3. Šio įstatymo nuostatos taikomos apskaičiuojant ir deklaruojant 2023 m. ir vėlesnių metų mokestinio laikotarpio mokestį už aplinkos teršimą.



Skelbiu šį Lietuvos Respublikos Seimo priimtą įstatymą.



Respublikos Prezidentas



